b'\n_START_ARTICLE_\n29. kolovoza u Domovinskom ratu\n_START_PARAGRAPH_\nDomovinski rat po nadnevcima: 29. kolovoza u Domovinskom ratu._NEWLINE_1991._NEWLINE__NEWLINE_- Tisu\xc4\x87e majki iz Hrvatske, Bosne i Hercegovine, te Kosova, \xc4\x8diji sinovi slu\xc5\xbee vojni rok u JNA, demonstrirale ispred general\xc5\xa1taba JNA u Beogradu._NEWLINE__NEWLINE_- Srpski teroristi spalili su hrvatsko selo Skelu na rijeci Glini, a tamo\xc5\xa1nje hrvate, mje\xc5\xa1tane Skele masakrirali._NEWLINE__NEWLINE_- Nastavljaju se borbe u Vukovaru. Granatira se i Nu\xc5\xa1tar, mjesto izme\xc4\x91u Vukovara i Vinkovaca._NEWLINE__NEWLINE_- Ratni reporteri iz Slavonije i Baranje poslali protestno pismo jugoslavenskom Predsjedni\xc5\xa1tvu, te general\xc5\xa1tabu JNA._NEWLINE__NEWLINE_- Dvjesto i sedamdeset izgladnjele i dehidrirane djece evakuirano iz Centra za hendikepiranu djecu u Vrlici, koja je sada u rukama srpskih terorista. Jedno dijete, (Marko Oki\xc4\x87) umrlo je prilikom evakuacije._NEWLINE__NEWLINE_- Hrvatski Crveni kri\xc5\xbe ulo\xc5\xbeio protest Me\xc4\x91unarodnom odboru Crvenog kri\xc5\xbea, te nacionalnim odborima Crvenog kri\xc5\xbea u Europi, Kanadi, Australiji, Izraelu i SAD-u._NEWLINE__NEWLINE_- Ured javnog tu\xc5\xbeitelja Republike Hrvatske objavio osnivanje komisije za ratne zlo\xc4\x87ine._NEWLINE__NEWLINE_- \xc4\x8ce\xc5\xa1ka manjina u Slavoniji pisala \xc4\x8de\xc5\xa1koslova\xc4\x8dkom predsjedniku Vaclavu Havelu jer srpski teroristi prijete da \xc4\x87e napasti Ivanovo Selo, najstarije selo s \xc4\x8de\xc5\xa1kim stanovni\xc5\xa1tvom u Hrvatskoj._NEWLINE__NEWLINE_- Srpski predsjednik Slobodan Milo\xc5\xa1evi\xc4\x87 sastao se s francuskim predsjednikom Frangois Mitterrandom u Elizejskoj pala\xc4\x8di._NEWLINE__NEWLINE_- SAD tra\xc5\xbei od Srbije i JNA da zaustave agresiju, te zahtijeva od zara\xc4\x87enih strana hitan prekid vatre._NEWLINE_1992._NEWLINE__NEWLINE_- Hrvatska i Rumunjska uspostavile pune diplomatske odnose._NEWLINE__NEWLINE_- Na sastanku visokih du\xc5\xbenosnika zemalja \xc4\x8dlanica Pokreta nesvrstanih u D\xc5\xbeakarti prihva\xc4\x87ena odluka o primanju Republike Hrvatske u pokret nesvrstanih u statusu promatra\xc4\x8da._NEWLINE__NEWLINE_- Vance i Owen spremaju se preuzeti nadzor nad mirovnom "aparaturom" koja se pokre\xc4\x87e u \xc5\xbdenevi._NEWLINE__NEWLINE_- U Mostaru prona\xc4\x91ena masovna grobnica, u kojoj je pokopano 88 nevinih \xc5\xbertava \xc4\x8detni\xc4\x8dkog zlo\xc4\x8dina._NEWLINE__NEWLINE_- SAD ponudile tri milijuna dolara kao pomo\xc4\x87 za novi krug pregovora sukobljenih strana u nekada\xc5\xa1njoj Jugoslaviji._NEWLINE_1993._NEWLINE_U muslimanskim logorima u BiH nalazi se 9.000 Hrvata, obratio se priop\xc4\x87enjem iz Mostara predsjednik Komisije za razmjenu zarobljenika HVO-a Berislav Pu\xc5\xa1i\xc4\x87._NEWLINE__NEWLINE_- U Me\xc4\x91ugorju osnovana novinska agencija Hrvatske Republike Herceg-Bosne - HABENA. Tom prigodom promovirana publikacija "Stradanje Hrvata u Bosni i Hercegovini od 1991. do 1993. godine"._NEWLINE_1994._NEWLINE_- Ne naslu\xc4\x87uje se kraj izbjegli\xc4\x8dke drame na Turnju pokraj Karlovca, gdje je u "plavoj zoni" pod kontrolom UNPROFOR-a trenuta\xc4\x8dno smje\xc5\xa1teno oko 18.000 izbjeglica iz Cazinske krajine._NEWLINE__NEWLINE_- Ameri\xc4\x8dki veleposlanik Peter Galbraith i predstavnici UNPROFOR-a i UNHCR-a, na konferenciji za novinare u Zagrebu, rekli da je s Izetbegovi\xc4\x87em i Silajd\xc5\xbei\xc4\x87em dogovoreno da lokalna policija osigura za\xc5\xa1titu i prava povratnicima u Veliku Kladu\xc5\xa1u, a bosanske vlasti se slo\xc5\xbeile i s me\xc4\x91unarodnim nadzorom tog podru\xc4\x8dja._NEWLINE__NEWLINE_- U povodu brijunskih razgovora Tu\xc4\x91man i Kinkela, njema\xc4\x8dki mediji otkrivaju indiskrecije, da je Bonn protiv vojne opcije osloba\xc4\x91anja okupiranih podru\xc4\x8dja Hrvatske, te za produ\xc5\xbeenje mandata UNPROFOR-u i poslije 30. rujna._NEWLINE_1995._NEWLINE__NEWLINE_- Predsjednik Predsjedni\xc5\xa1tva BiH Aiija Izetbegovi\xc4\x87, koji se nalazi na \xc4\x8delu delegacije BiH u Parizu, zatra\xc5\xbeio od UN-a i NATO-a da se kazne bosanski Srbi, zbog napada na Sarajevo._NEWLINE__NEWLINE_- Na oslobo\xc4\x91enom podru\xc4\x8dju prona\xc4\x91eno dosad vi\xc5\xa1e grobnica u kojima su zakopani Hrvati ubijeni 1991. godine i one \xc4\x87e biti istra\xc5\xbeene u prisutnosti me\xc4\x91unarodnih promatra\xc4\x8da, izvijestio novinare u Zagrebu potpredsjednik Vlade dr. Ivica Kostovi\xc4\x87._NEWLINE__NEWLINE_- S banjalu\xc4\x8dkog podru\xc4\x8dja u Hrvatsku pobjeglo 978 novih izbjeglica, \xc4\x8dime se njihov broj popeo na 15.152 osobe, iz Vojvodine prebjeglo 565 Hrvata._NEWLINE__NEWLINE_- Glasnogovornik za\xc5\xa1titnih snaga UN Philip Arnold potvrdio je na konferenciji za novinare u Zagrebu da je posljednji pokolj u Sarajevu, kada je ubijeno gotovo 40 civila, nesumnjivo djelo Srba._NEWLINE__NEWLINE_- Parlament bosanskih Srba prihvatio, bez ikakvih uvjeta, ameri\xc4\x8dku inicijativu za politi\xc4\x8dko rje\xc5\xa1enje krize u biv\xc5\xa1oj Jugoslaviji, \xc5\xa1to je rezultat posjeta i razgovora Karad\xc5\xbei\xc4\x87a, Kraji\xc5\xa1nika i Mladi\xc4\x87a Beogradu._NEWLINE_1996._NEWLINE__NEWLINE_- Sporazumom o normalizaciji odnosa izme\xc4\x91u Hrvatske i Jugoslavije napokon je okon\xc4\x8dano zadnje dvostoljetno razdoblje posebne i zajedni\xc4\x8dke povijesti Hrvata i Srba - rekao predsjednik Tu\xc4\x91man u intervjuu na HRT-u.'